CELEX: 42005D0446
Language: hr
Date: 2005-05-30 00:00:00
Title: 2005/446/EZ: Odluka predstavnika vlada drava članica koji su se sastali u Vijeću od 30. svibnja 2005. o utvrđivanju roka za dodjelu sredstava Devetog Europskog razvojnog fonda (EDF)

11/Sv. 116
            
            
               HR
            
            
               Službeni list Europske unije
            
            
               26
            
         42005D0446
   
               L 156/19
            
            
               SLUŽBENI LIST EUROPSKE UNIJE
            
         ODLUKA PREDSTAVNIKA VLADA DRAVA ČLANICA KOJI SU SE SASTALI U VIJEĆU
   od 30. svibnja 2005.
   o utvrđivanju roka za dodjelu sredstava Devetog Europskog razvojnog fonda (EDF)
   (2005/446/EZ)
   PREDSTAVNICI VLADA DRŽAVA ČLANICA EUROPSKIH ZAJEDNICA KOJI SE SASTAJU U VIJEĆU,
   uzimajući u obzir Ugovor o osnivanju Europske zajednice,
   uzimajući u obzir prijedlog Komisije,
   uzimajući u obzir Sporazum o partnerstvu između članica Skupine afričkih, karipskih i pacifičkih država, s jedne strane, i Europske zajednice i njezinih država članica, s druge strane, potpisan u Cotonou 23. lipnja 2000. (1) (dalje u tekstu: „Sporazum o partnerstvu”),
   uzimajući u obzir Unutarnji sporazum između predstavnika vlada država članica koji su se sastali u Vijeću o financiranju i upravljanja pomoći Zajednice na temelju Financijskog protokola uz Sporazum o partnerstvu AKP-EZ-a (2), dalje u tekstu: „Unutarnji sporazum”, a posebno njegov članak 2. stavak 4.,
   budući da:
   
               (1)
            
            
               Točka 5. Priloga I. (Financijski protokol) Sporazumu o partnerstvu predviđa ukupan iznos Financijskog protokola, s dodatkom bilanci prebačenih iz prijašnjih EDF-ova, pokriva razdoblje od 2000. do 2007.
            
         
               (2)
            
            
               Točka 7. spomenutog Priloga i članak 2. stavak 3. Unutarnjeg sporazuma predviđa ocjenjivanje stupnja do kojeg su sredstava dodijeljena i isplaćena kao temelj za procjenu potrebe za novim sredstvima nakon isteka postojećeg Financijskog protokola.
            
         
               (3)
            
            
               Deklaracija EU-a o Financijskom protokolu, priložena kao Deklaracija XVIII. uz Sporazum o partnerstvu, određuje da je pri procjeni potrebe za novim sredstvima potrebno voditi računa o datumu nakon kojeg sredstva 9. EDF-a više nisu raspoloživa.
            
         
               (4)
            
            
               Stoga je potrebno, u skladu s člankom 4. stavkom 2. Unutarnjeg sporazuma a prije isteka Devetog EDF-a, odrediti datum koji se može preispitati, u slučaju potrebe, nakon kojeg sredstva Devetog EDF-a više nisu raspoloživa,
            
         ODLUČILO JE:
   Članak 1.
   Trideset prvi prosinca 2007. određuje se kao datum nakon kojeg se više ne dodjeljuju sredstva Devetog EDF-a kojima upravlja Komisija, kamatne subvencije kojima upravlja Europska investicijska banka (EIB) i prihodi obračunati od kamata na ova sredstva. U slučaju potrebe, ovaj se datum može preispitati.
   Članak 2.
   Ova Odluka ne utječe na iznos koji se dodjeljuje za financiranje investicijskog instrumenta, kao obnovljivog fonda, kojim upravlja EIB.
   Članak 3.
   Ova Odluka stupa na snagu na dan objave u Službenom listu Europske unije.
   
      Sastavljeno u Bruxellesu 30. svibnja 2005.
      
         
            U ime Vlada država članica
         
         
            Predsjednik
         
         F. BODEN
      
   
   
      (1)  SL L 317, 15.12.2000., str. 3. Sporazum kako je posljednje izmijenjen Odlukom br. 2/2004 Vijeća ministara AKP-EZ-a (SL L 297, 22.9.2004., str. 18).
   
      (2)  SL L 317, 15.12.2000., str. 355.